
ПРИРОДОМАТЕМАТИЧЕСКА ГИМНАЗИЯ
“ПРОФ. ЕМАНУИЛ ИВАНОВ” - КЮСТЕНДИЛ
(2500, гр. Кюстендил, ул. ”Проф. Георги Паспалев” № 11, тел. 078/ 55-22-58,55-22-59, e-mail: pmg_kn@abv.bg)
РЕГЛАМЕНТ
ЗА ПРИЕМ НА УЧЕНИЦИ В ПЕТИ КЛАС 

В ПРИРОДОМОТЕМАТИЧЕСКА  ГИМНАЗИЯ „ПРОФ. ЕМ. ИВАНОВ”,  ГР. КЮСТЕНДИЛ 

ЗА УЧЕБНАТА 2017/2018 ГОДИНА

             Чл.1. С тoзи регламент се определят редът и условията за Държавния план-прием в V клас в ПМГ „Проф. Ем. Иванов” гр. Кюстендил.
          Чл. 2. Регламентът е разработен на основание чл.38, ал.3 от ЗПУО в съответствие с чл.50 и Раздел IV от Наредба № 10 от 01.09.2016 г. за организация на дейностите в училищното образование.
        Чл. 3. В V клас се приема 1 паралелка от  26 ученици. 

         Чл. 4. Регламентът се приема от Педагогическия съвет и се съгласува с Обществения съвет на училището.

        Чл. 5. Регламентът и дейностите, свързани с прилагането му, се утвърждават със заповед на директора на гимназията.

          Чл. 6. Право на участие в приема в V клас имат ученици, които:

· успешно са завършили началния етап на основно образование;

·  явили са се на Национално външно оценяване по математика в IV клас;

·  участвали в поне две математически състезания, включени в календара на МОН и областния кръг на олимпиадата по математика.

Чл.7.(1)За учебната 2017/2018 година учениците ще се класират въз основа на :

· Резултата от Национално външно оценяване по математика в IV клас;

· Успеха, изчислен като средноаритметична стойност след превръщането в точки на оценките по учебните предмети, изучавани в задължителни и избираеми учебни часове от  удостоверението за завършен начален етап на основно образование, превърнат в точки;

· Двата най- високи индивидуални резултата в точки измежду постигнатите на математическите състезания от календара на МОН – „Питагор” (14.05.2017 г.), „Европейско кенгуру”(18.03.2017 г.)  и областния кръг на олимпиадата по математика (8.02.2017 г.), умножени с определен коефициент.
(2) Състезанията се организират от РУО – Кюстендил и се провеждат в ПМГ „Проф. Ем. Иванов”.
(3) Оценките от ал.1, т.2 се превръщат в точки съгласно чл.9, ал.10 от НАРЕДБА № 11 от 01.09.2016 г. за оценяване на резултатите от обучението на учениците.

          Чл. 8. (1) Коефициентите за посочените в чл.7, ал.1, т.3  състезания са:


1. областен кръг на олимпиадата по математика – 4;


2. областен кръг на математическото състезание „Европейско кенгуру” – 1[image: image2.png]



3. математическо състезание „Питагор“ за ученици от IV клас – 2;

           Чл.9. (1)  За участие в класирането учениците подават документи от 19 до 23 юни 2017 година в ПМГ „Проф. Ем. Иванов”, както следва:
· Заявление по образец до директора на ПМГ „Проф. Ем. Иванов”, гр. Кюстендил;

· копия на документите за резултатите от състезанията и/или олимпиадата;

· копие на удостоверение за завършен начален етап;

· копие от документ с резултата от Националното външно оценяване по математика.

     Чл.10 . Класирането се извършва в низходящ ред от училищна комисия, определена със заповед на директора.

           Чл.11.(1)В случай, че има кандидати с бал, равен на последния приет, и с броя им се надхвърля държавния план-прием, то тези кандидати се класират в низходящ ред по точки от състезанието „Питагор”

          (2)Ако след класирането по ал. 1 все още се надхвърля държавния план-прием, то тези кандидати се класират по низходящ ред по резултати от състезанието „Европейско кенгуру”.

          (3)Ако след класирането по ал. 2 се надхвърля държавния план-прием, то тези кандидати се класират по низходящ ред по резултати от областния кръг на олимпиадата по математика.

          (4)Ако след класирането по ал. 3 се надхвърля държавния план-прием, то тези кандидати се класират по низходящ ред по резултати от НВО по математика.

         (5)Ако след класирането по ал. 4 надхвърля държавния план-прием, то тези кандидати се класират по низходящ ред по среден успех от удостоверението за завършен начален етап на основно образование.
         (6) Ако след класирането по ал. 5 се надхвърля държавния план-прием, то тези кандидати се класират по низходящ ред по годишната оценка по математика от  удостоверението за завършен начален етап на основно образование.

          Чл. 12. При прилагане на алинеите на чл.11 точките от състезание или олимпиада, на което ученикът не е участвал, се приемат 0 (нула) точки.

Чл. 13. В срок до 27 юни 2017 година ПМГ „Проф. Ем. Иванов”, гр. Кюстендил обявява класирането.

            Чл. 14. Над утвърдения брой ученици в държавния план-прием може да се приемат : 

(1) Близнаци, когато поне един от тях е приет по реда на този Регламент и отговаря на условията по чл.6.

(2) Ученик с двама починали родители при заявено от него желание и ако отговаря на условията по чл. 6. 

             Чл.15. Записването на приетите ученици се извършва от 28 до 30 юни 2017 година.
             Чл.16.Свободните места и класирането за тях ще бъдат обявени на 3 юли 2017 година, а записването на 4 юли 2017 година.

             Чл.17. (1)До 15 юли 2017 година директорът на ПМГ уведомява началника на РУО Кюстендил за броя на записаните ученици в V клас.

          (2)Актуална информация за дейностите по приема ще се оповестяват на видно място в училището и на сайта на ПМГ „Проф. Ем. Иванов”, гр Кюстендил.
       Регламентът е приет на заседание на Педагогоческия съвет на 20.12.2016 г.(Протокол №4/20.12.2016 г) и съгласуван с Обществения съвет на училището на 9.01.2017 г.(Протокол №2/9.01.2017 г.)
